CELEX: 31982R0448
Language: el
Date: 1982-02-25 00:00:00
Title: Κανονισμός (EOK) αριθ. 448/82 τού Συμβουλίου τής 25ης Φεβρουαρίου 1982 περί προσωρινής αναστολής ορισμένων κανόνων υπολογισμού τών νομισματικών εξισωτικών ποσών

Avis juridique important

|

31982R0448

Κανονισμός (EOK) αριθ. 448/82 τού Συμβουλίου τής 25ης Φεβρουαρίου 1982 περί προσωρινής αναστολής ορισμένων κανόνων υπολογισμού τών νομισματικών εξισωτικών ποσών  

Επίσημη Εφημερίδα αριθ. L 055 της 26/02/1982 σ. 0066 - 0066

***** ΚΑΝΟΝΙΣΜΟΣ (ΕΟΚ) αριθ. 448/82 ΤΟΥ ΣΥΜΒΟΥΛΙΟΥ  της 25ης Φεβρουαρίου 1982  περί προσωρινής αναστολής ορισμένων κανόνων υπολογισμού των νομισματικών εξισωτικών ποσών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 103,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), στο άρθρο 2 παράγραφος 1α υπό β προβλέπει για τον υπολογισμό των νομισματικών εξισωτικών ποσών ότι το ποσοστό μιας μονάδος εφαρμόζεται για τόσο χρόνο όσο, αφού αφαιρεθούν οι ατέλειες 1 ή 1,50, ανάλογα με την περίπτωση, το λαμβανόμενο αποτέλεσμα είναι κατώτερο από 1,1 και ανώτερο από 0·  ότι λαμβανομένων υπόψη των λόγω των νομισματικών μεταβολών της 22ας Φεβρουαρίου 1982 επερχομένων τροποποιήσεων για τις κεντρικές τιμές των νομισμάτων των Κρατών μελών που αποτελούν τμήμα του ευρωπαϊκού νομισματικού συστήματος, η εφαρμογή αυτού του κανόνος υπολογισμού θα μπορούσε να οδηγήσει στην εισαγωγή νομισματικών εξισωτικών ποσών για τα Κράτη μέλη τα οποία δεν τα εφάρμοζαν κατά την 22α Φεβρουαρίου 1982·  ότι εν αναμονή προσεχούς αποφάσεως στον τομέα των γεωργικών τιμών και των αντιπροσωπευτικών τιμών για την περίοδο 1982/83, δεν φαίνεται σκόπιμο να συσταθούν για βραχεία περίοδο τα ανωτέρω αναφερόμενα νομισματικά εξισωτικά ποσά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από τις διατάξεις του άρθρου 2 παράγραφος 1α υπό β του κανονισμού (ΕΟΚ) αριθ. 974/71, δεν καθορίζεται κανένα νομισματικό εξισωτικό ποσό σε περίπτωση κατά την οποία οι διατάξεις αυτές θα οδηγούσαν, συνεπεία τροποποιήσεως των κεντρικών τιμών των σχετικών νομισμάτων λόγω των νομισματικών μεταβολών της 22ας Φεβρουαρίου 1982, στην εισαγωγή νομισματικών εξισωτικών ποσών.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 22α Φεβρουαρίου 1982 μέχρι την 31η Μαρτίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Φεβρουαρίου 1982.  Για το Συμβούλιο  Ο Πρόεδρος  M. EYSKENS  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 17. 12. 1981, σ. 2.